NAHA FOTONOORENDAMINE JA SÜGAVPUHASTAMINE VALGUSE JA VÄRVIGA
MIS SEE ON? Valgusravi on suurepärane täiendus nahahoolduses. Valgusravi toetab keha regeneratiivseid ja tasakaalu taastavaid võimeid. Kui valgust suunata kudedesse, hakkab valguse energia soodustama bioloogilisi protsesse organismis, mis omakorda parandavad ja tõhustavad keha funktsioone. Käivitub n-ö enesetervendamise protsess. Nahka aitavad puhastada Light Fluid emulsioon ja Balancing geel, mis jõuavad valguse toimel naha kõige sügavamatesse kihtidesse. KUIDAS SEDA TEHAKSE? 1. etapp - nahk puhastatakse Light Fluid emulsiooniga, mis valmistab ühtlasi naha ette järgmiseks protseduuriks. Seejärel piserdatakse Oxy Spray vett ja valgustatakse sinise läätsega 4-6 minutit. 2. etapp - regeneratsioon, mis seisneb vereringe ja lümfitalituse stimuleerimises, nahakudede taastamises ja ainevahetuse toetamises naha kudedes. Naha pinnale kantakse kiht Balancing geeli ja valgustatakse oranži läätsega 8 minutit. NB! Kui on väga tundlik nahk või on oht kapillaaridele (kuperoosne näonahk või rosaatsea), siis kasutatakse rohelist läätse 8 minutit. 3. etapp -protseduuri lõpetamiseks pihustatakse Oxy Spray vett ja valgustatakse universaalse läätsega 4-6 minutit. Peale protseduuri kantakse nahale jojoobi õli või mõnda muud antud nahale sobivat õli. Kuna selline toiming on ohutu, siis võib seda korrata kasvõi iga päev.
MILLEKS SEDA TEHAKSE? Valgusravi • parandab naha värskust ja tekstuuri, • silub peeni jooni, arme ja kortse, • tekitab lõõgastuse ja heaolutunde, • seoses naha noorenemisega paraneb enesetunne, • soodustab mikrovereringet, • harmoniseerib ainevahetusprotsesse, • tugevdab inimese kaitsesüsteeme. HEA TEADA: Punane - soe ja stimuleeriv, taastab keha ja naha energia. Oranž - stimuleerib fibroblaste aktiivsemalt kollageeni ja elastiini sünteesima, siludes nii peeni jooni ja kortse. Kollane - stimuleerib kahjustatud rakkude taastumist. Tuleks kasutada siledama naha saavutamiseks. Roheline - reguleerib melaniini sünteesi ja naha pigmentatsiooni. Sinine - vähendab rasu eritumist ja hävitab aknet põhjustavaid baktereid, muutes sellega naha siledaks ja veatuks. Indigo - mõjub rahustavalt üldisele enesetundele, pinguldab, toniseerib ja vormib nahka. Violetne - leevendab naha mis tahes põletikku ja ärritust. Naha fotonoorenduse protseduure soovitatakse eriti lõdva, tundliku, ärritunud või põletikulise naha puhul, aga ka vananemise märkide korral. Lisaks nahale ja kudedele avalduvale kasulikule toimele annavad fotonoorenduse protseduurid ka igapäevaselt hea enesetunde. VAATA VEEL: Tänapäeva valgusteraapia kontseptsioonile pani aluse Taani arst Niels Ryberg Finsen üle 100 aasta tagasi. 1903. aastal omistati talle valgusravi uuringute eest Nobeli preemia. Hellad Kolumatsid kasutavad tema ideede järgi Šveitsis ehitatud ja täiendatud Bioptron Pro1 valgusteraapia lampi, Bioptroni käsitsi valmistatud värvifiltreid ja toetavaid tooteid. Vaata lisa: http://ee.bioptron.com/?m=413 Protseduuriks kulub 35-45 minutit ja 25€. Palume teenused broneerida email@example.com või tel +372 56956505.